CELEX: 62013FA0063
Language: sl
Date: 2014-07-02 00:00:00
Title: Zadeva F-63/13: Sodba Sodišča za uslužbence (prvi senat) z dne 2. julija 2014  – Psarras proti ENISA (Javni uslužbenci — Začasni uslužbenec — Odpoved pogodbe — Člen 41(2)(a) Listine Evropske unije o temeljnih pravicah — Pravica do izjave — Nepremoženjska škoda ﾔ Posledično nezakonita odločba — Pretiran poseg v pravice tretje osebe — Naložitev plačila odškodnine po uradni dolžnosti — Neizvršitev ničnostne sodbe)

6.10.2014   
            
            
               SL
            
            
               Uradni list Evropske unije
            
            
               C 351/30
            
         Sodba Sodišča za uslužbence (prvi senat) z dne 2. julija 2014 – Psarras proti ENISA
   (Zadeva F-63/13) (1)
   
   ((Javni uslužbenci - Začasni uslužbenec - Odpoved pogodbe - Člen 41(2)(a) Listine Evropske unije o temeljnih pravicah - Pravica do izjave - Nepremoženjska škoda - Posledično nezakonita odločba - Pretiran poseg v pravice tretje osebe - Naložitev plačila odškodnine po uradni dolžnosti - Neizvršitev ničnostne sodbe))
   2014/C 351/39
   Jezik postopka: grščina
   
      Stranki
   
   
      Tožeča stranka: Aristidis Psarras (Heraklion, Grčija) (zastopnik: V. Christianos, odvetnik)
   
      Tožena stranka: Agencija Evropske unije za varnost omrežij in informacij (zastopniki: sprva P. Empadinhas, zastopnik, nato S. Purser, zastopnik, skupaj s C. Meidanis, odvetnik)
   
      Predmet
   
   Predlog za razglasitev ničnosti, prvič, odločbe o odpovedi pogodbe o zaposlitvi tožeče stranke in drugič, odločbe, ki je bila sprejeta po sodbi Sodišča za uslužbence v zadevi F-118/10 o imenovanju drugega uslužbenca na mesto računovodje in končno, zahtevek za povrnitev nastale nematerialne škode.
   
      Izrek
   
   
               1.
            
            
               Odločba izvršnega direktorja Agencije Evropske unije za varnost omrežij in informacij z dne 4. septembra 2012 o odpovedi pogodbe o zaposlitvi začasnega uslužbenca A. Psarrasa se razglasi za nično.
            
         
               2.
            
            
               Agenciji Evropske unije za varnost omrežij in informacij se naloži, naj A. Psarrasu plača 40  000 EUR.
            
         
               3.
            
            
               V preostalem se tožba zavrne.
            
         
               4.
            
            
               Agencija Evropske unije za varnost omrežij in informacij nosi svoje stroške in naloži se ji plačilo stroškov A. Psarrasa.
            
         
      (1)  UL C 336, 16.11.2013, str. 31.